Κόκκινος Κύκλος

Κόκκινος Κύκλος είναι ο τίτλος μιας ελληνικής αστυνομικής-θρίλερ τηλεοπτικής σειράς αυτοτελών επεισοδίων που δημιουργήθηκε από τον Πάνο Κοκκινόπουλο και τη Μπέσυ Βουδούρη, και προβλήθηκε από τους τηλεοπτικούς δείκτες του Alpha τις σεζόν 2000-2002. Σε κάθε επεισόδιο της σειράς παρουσιάζονται διάφορες αστυνομικές υποθέσεις και ιστορίες φόνων που απασχόλησαν τη κοινή γνώμη και βασίζονται σε πραγματικά γεγονότα. Κύριο θέμα της σειράς είναι οι συνθήκες υπό τις οποίες ένας άνθρωπος μπορεί να οδηγηθεί στον φόνο συνδυάζοντας στοιχεία δράματος, θρίλερ και μαύρης κωμωδίας.

Στους πρωταγωνιστικούς ρόλους του κάθε επεισοδίου οι ηθοποιοί, οι σκηνοθέτες και οι σεναριογράφοι διαφέρουν. Τη σκηνοθετική επιμέλεια της σειράς και τη σκηνοθεσία αρκετών επεισοδίων ανέλαβε ο Πάνος Κοκκινόπουλος, ενώ σκηνοθέτες επεισοδίων της σειράς υπήρξαν ο Μπάμπης Σπανός, ο Χρήστος Δήμας, η Μαρία Ζαμπέπλη, ο Αλέξης Καρδαράς, και ο Παναγιώτης Κραββάς. Η συγγραφική ομάδα αποτελείται από τον Χρήστος Δήμα, τον Αλέξανδρο Κακαβά, τον Πάνο Κοκκινόπουλο και τον Αποστόλη Τσαούσογλου. Η παραγωγή της σειράς έγινε από την εταιρία Frenzy Films της Μπέσυς Βουδούρη, ενώ τη δημοσιογραφική έρευνα ανέλαβε ο Γιάννης Ράγκος. Στους τίτλους αρχής ακούγεται η φωνή του Μηνά Χατζησάββα και η μουσική σύνθεση είναι του Χρήστου Μπιλιούλη.

Η σειρά ξεκίνησε τη προετοιμασία της στις αρχές του 2000 και προοριζόταν για το πρόγραμμα του τηλεοπτικού σταθμού Star, τη σεζόν 2000-2001. Τελικά, η σειρά αγοράστηκε από τον Alpha ξεκινώντας τη προβολή της τον Οκτώβριο του 2000. Το καλοκαίρι του 2001, η σειρά ανανεώθηκε για δεύτερο κύκλο επεισοδίων για τη σεζόν 2001-2002, ολοκληρώνοντας τον κύκλο της τον Ιούνιο του 2002. Τον Ιούλιο του 2003, το κανάλι έδωσε έγκριση για τη παραγωγή έξι νέων επεισοδίων, που θα αποτελούσαν τον τρίτο κύκλο της σειράς για τη σεζόν 2003-2004 από τη συχνότητα του Alpha. Τελικά, τα γυρίσματα ματαιώθηκαν και ο τρίτος κύκλος δεν προβλήθηκε ποτέ.

Η σειρά συνεχίζει να προβάλλεται σε επανάληψη από το ίδιο κανάλι μέχρι σήμερα στη μεταμεσονύχτια ζώνη του σταθμού.

Συντελεστές

Ηθοποιοί 
Η σκηνοθεσία της σειράς έγινε από τον Πάνο Κοκκινόπουλο, ενώ σεναριογράφοι ήταν οι Αλέξανδρος Κακαβάς και Χρήστος Δούμας, και παραγωγός είναι η Μπέσυ Βουρδούρη και η Frenzy Films. Πέρασμα στον Κόκκινο Κύκλο έκαναν πάρα πολλοί γνωστοί Έλληνες ηθοποιοί, μεταξύ των οποίων ο Αλέκος Αλεξανδράκης στο πρώτο επεισόδιο της σειράς και η Τασσώ Καββαδία στο δέκατο τρίτο. Πολλοί από τους ηθοποιούς πρωταγωνίστησαν σε πολλαπλά επεισόδια της σειρά, όπως ο Μηνάς Χατζησάββας, ο Αντώνης Αντωνίου, ο Χάρης Ασημακόπουλος, η Ελένη Ράντου, η Μαρία Καβογιάννη, η Θέμις Μπαζάκα, η Έρση Μαλικένζου, η Σμαράγδα Καρύδη, ο Ντίνος Καρύδης, η Παναγιώτα Βλαντή, η Ευτυχία Γιακουμή, ο Άκης Σακελλαρίου, ο Γεράσιμος Σκιαδαρέσης, ο Στέλιος Μάινας, η Άννα Κουρή, η Νένα Μεντή, η Κατερίνα Παπουτσάκη, η Λίνα Σακκά, η Ναταλία Δραγούμη, ο Κωνσταντίνος Μάνος, η Τάνια Τρύπη, η Νάντια Δεληγιάννη, η Πέγκυ Τρικαλιώτη, η Χρυσούλα Διαβάτη, ο Γιάννης Στάνκογλου, ο Γιώργος Καραμίχος, ο Αίας Μανθόπουλος, η Θεοδώρα Τζήμου, ο Κωνστανίνος Καζάκος, ο Κωνσταντίνος Μαρκουλάκης, ο Δημήτρης Λιγνάδης, ο Οδυσσέας Παπασπηλιόπουλος, η Καλλιόπη Ταχτσόγλου, ο Χάρης Μαυρουδής και ο Γιώργος Γιαννόπουλος.

Συντελεστές

Επισκόπηση σειράς

Λίστα επεισοδίων

Α' Κύκλος (2000-01) 

 Προβαλλόταν κάθε Τετάρτη στις 22:45.

Β' Κύκλος (2001-02) 

 Προβαλλόταν κάθε Τρίτη στις 22:45.

Εξωτερικοί σύνδεσμοι 
Κόκκινος Κύκλος στο IMDb
Κόκκινος Κύκλος στην ιστοσελίδα του Alpha TV

Παραπομπές 

Τηλεοπτικές σειρές Alpha
Ελληνικές δραματικές τηλεοπτικές σειρές